13.7.2022 г.
BG
Официален вестник на Европейския съюз
C 269/21
ПРИЛОЖЕНИЕ 3
Годишни вноски на държавите членки — домакини на централното координационно звено
Организационна структура на централното координационно звено Централното координационно звено на MIRRI-ERIC се състои от две разпределени секции: седалище, разположено в град Брага на територията на Португалската република, и център за съвместна работна среда (CWE), управляван в град Патерна на територията на Кралство Испания.
MIRRI-ERIC ще се управлява независимо от действащите административни структури, които съществуват на местно ниво, а персоналът на централното координационно звено ще бъде независим от всички mBRC.
Местоположение и физическа инфраструктура Седалището на MIRRI-ERIC ще се намира в Университета на Миньо в Брага.
В университета се обучават над 20 000 студенти и много от катедрите са тясно свързани с дейността на MIRRI-ERIC.
Центърът за биологично инженерство (CEB) осигурява връзка със седалището на MIRRI-ERIC и е домакин на сертифицираната по ISO 9001:2015 португалска колекция от култури Micoteca da Universidade do Minho (MUM).
Дейностите на CEB са довели до създаването на повече от 13 дружества, които са се отделили от него.
Медицинският факултет, катедрите по биология и химия са на пешеходно разстояние.
Наблизо се намира Международната иберийска лаборатория по нанотехнологии (INL), както и научно-технологичният парк AvePark, който предлага подходящи връзки.
Центърът за съвместна работна среда (CWE) на MIRRI ще се помещава в Университета на Валенсия (UV).
Университетът на Валенсия разполага с изчислителен отдел, който предлага стартиране на приложения от научно или образователно естество.
Tirant 2 е звеното във Валенсия на испанската мрежа за изчисления със суперкомпютър и се управлява от Университета на Валенсия.
Това звено притежава необходимата инфраструктура за разполагане на големи сървъри, както и специализирани човешки ресурси за тяхното управление.
Тази виртуална среда на CWE ще се помещава в Университета на Валенсия, като ще се използват полезните взаимодействия с общото съоръжение на ERIC LifeWatch, което се намира в Испания, при разработването на инструменти, необходими за постигане на общите цели на двете научноизследователски инфраструктури.